Tandløse medier gør sig selv irrelevante: “Vi mistænker, at det er nogle knægte, altså store drenge.”

Før masseindvandringen ville det have været utænkeligt, at offentlige organisationer undskyldte folk der angreb deres ansatte, og medierne havde uanset hvad, forsøgt at blotlægge sandheden. Hvem beskyder brandfolk? Man skal ikke spørge, hvis man ikke vil høre svaret, og det kan man gøre i årevis, lige til den dag man gør sig selv irrelevant. DR har været der længe. Manglende præcision set hos DR Online – Knægte skyder fyrværkeri mod brandfolk: ‘Jeg er fuldstændig målløs’.

“Brandmænd er ved flere lejligheder blevet beskudt med fyrværkeri, når de er rykket ud for at slukke brande rundt omkring i landet nytårsaften.

Det fortæller sekretariatschef ved Danske Beredskaber Bjarne Nigaard.

– Når vores folk bliver tilkaldt for at slukke for eksempel containerbrande, så har de flere steder oplevet, at folk har ligget på lur og brugt dem som skydeskive og simpelthen rettet raketter imod dem for at ramme dem. Jeg er fuldstændig målløs over, at man kan finde på sådan noget, siger han.

Bjarne Nigaard kalder det ‘tudetosset’ at beskyde brandfolk. …

I hovedstadsområdet har politiet nytårsaften været kaldt ud til flere episoder, hvor brandfolk er blevet beskudt med fyrværkeri, oplyser vagtchef ved Københavns Vestegns Politi Lars Guldborg til Ritzau.

– Vi mistænker, at det er nogle knægte, altså store drenge. Brandfolk er ikke sarte, men det her har været over stregen, siger han.”